**Sunnaas sykehus HF** er Norges største spesialsykehus innen fysikalsk medisin og rehabilitering og ett av elleve helseforetak (HF) i Helse Sør-Øst. Sunnaas sykehus HF tilbyr høyspesialisert rehabilitering til mennesker som har vært utsatt for alvorlig sykdom eller skade. Foretaket har hovedsakelig regionale, men også nasjonale oppgaver, og er et foretak med universitetsfunksjoner.

Pasienttilbudet er basert på tverrfaglig kompetanse og målgruppen er pasienter med komplekse funksjonstap etter sykdom og skade. Sykehuset behandler pasienter med ryggmargsskade, alvorlig multitraume, alvorlig hjerneskade, hjerneslag, kognitive vansker etter hjerneskade, alvorlig brannskade, nevrologisk sykdom, smertetilstander og sjeldne diagnoser. Sunnaas sykehus har døgnbaserte, polikliniske og utadrettede tilbud som telemedisin og ambulante tjenester. Tilbudet til barn og unge er spesielt tilrettelagt. Sykehuset ligger på Nesodden, men har også poliklinikk på Aker helsearena i Oslo. 

Sunnaas sykehus har nasjonale og regionale ansvarsområder: 

* Nasjonalt kompetansesenter for sjeldne medfødte diagnoser (TRS)
* Nasjonal behandlingstjeneste for locked-in syndrom
* Regionalt koordinerende ansvar for rehabilitering i Helse Sør-Øst Arkivert 13. august 2019 hos Wayback Machine.
* Regional kompetansetjeneste for rehabilitering

Historie
--------

Sunnaas Sykehus i 2018 - bygg I  
Foto: Sunnaas sykehus
Sunnaas ble grunnlagt av Rolf (1916–1979) og Birgit Sunnaas (1915–1992) i 1954. Ekteparet Sunnaas hadde en institusjon som i menneskesyn og innhold lå langt forut for sin tid. Rolf Sunnaas la stor vekt på at pasientene skulle være omgitt av vakre omgivelser, og at kvaliteten på tjenestene sykehuset hadde å tilby skulle være av ypperste klasse. 

Sykehuset hadde fra starten et tett samarbeid med Ullevål sykehus i Oslo og tok imot pleiepasienter derfra. Den første overlegen var nevrolog Nils Sponheim. Han fikk gjennom at sykehuset skulle drive medisinsk rehabilitering, og i løpet av en periode på 20 år, utvikler sykehuset seg til å bli landets fremste rehabiliteringssykehus med et bredt sammensatt fagmiljø. 

Sykehuset gjennomgikk flere utbyggingstrinn fram til 1975. Det hadde da 247 senger. Oslo kommune overtok eierskapet i gave fra ekteparet Sunnaas i 1979, men ønsket etter hvert at staten skulle overta virksomheten. Dette førte med seg en omlegging til behandling av særlig kompliserte sykdomstilfeller. I 1995 fikk Sunnaas sykehus HF status som universitetssykehus, og etter sykehusreformen i 2002 ble Sunnaas sykehus et eget helseforetak i Helse Øst. 

I 2015 sto den nyeste delen (bygg I) av sykehuset ferdig.

Virksomhet
----------

Forskning, innovasjon og undervisning er en sentral del av foretakets virksomhet. Sykehuset har en egen forskningsavdeling, og tilbyr undervisning til medisinstudenter og øvrig helsepersonell. Sunnaas sykehus har også en utstrakt internasjonal virksomhet, og er sterkt engasjert i kompetanseutveksling med spesialister verden over.

Sunnaas sykehus er akkreditert etter de internasjonale standardene til Commission on Accreditation of Rehabilitation Facilities, CARF.

Organisasjonskart
-----------------

**Direktørens stab**

* HR
* Sekretariat
* Økonomi og analyse
* Kommunikasjon
* Foretaksjurist

* Drift, eiendom og intern service

**Kvalitet og pasientsikkerhet**

**Forskning**

* TRS kompetansesenter

**Samhandling og internasjonal aktivitet**

* Regional kompetansetjeneste for rehabilitering
* Regional koordinerende enhet

**Innovasjon**

* Teknologi og e-helse

**Klinikk**

* Leger
* Kliniske støttefunksjoner med natteam
* Kompetanse

*Klinikken er organisert i ni avdelinger:*

* Avdeling for oppfølging
* Avdeling for multitraume, nevrologi og brannskade
* Avdeling for ryggmargsskade med enhet for barn og unge
* Avdeling for traumatisk hjerneskade
* Avdeling for hjerneslag
* Avdeling for vurdering
* Avdeling for kognitiv rehabilitering
* Avdeling for poliklinikk, inntak og ambulant tjeneste

Litteratur
----------

* Egil Houg, *Mitt Soria Moria: Historien om Sunnaas sykehus* (2004)

Referanser
----------

1. ↑   GRID-ID grid.416731.6[Hentet fra Wikidata]
2. ↑  Sunnaas sykehus feirer 50 år - Tidsskrift for Den norske lægeforening, 2004
3. ↑  «CARF Norge».

Eksterne lenker
---------------

* Offisielt nettsted for Sunnaas sykehus HF

| * v
* d
* r
Norges offentlige helsevesen |
| --- |
| Helse- og omsorgsdepartementet |
| Statlige etater | 
* Direktoratet for medisinske produkter
* Helsedirektoratet
* Folkehelseinstituttet
* Statens helsetilsyn
* Statens undersøkelseskommisjon for helse- og omsorgstjenesten
* Norsk pasientskadeerstatning
* Nasjonalt klageorgan for helsetjenesten

 | Riksvåpen |
| Helse Nord | 
* Finnmarkssykehuset
* Universitetssykehuset Nord-Norge
* Nordlandssykehuset
* Helgelandssykehuset
* Sykehusapotek Nord
* Helse Nord IKT

 |
| Helse Midt-Norge | 
* Helse Møre og Romsdal
* Helse Nord-Trøndelag
* St. Olavs hospital
* Sykehusapotekene i Midt-Norge

 |
| Helse Vest | 
* Helse Bergen
* Helse Fonna
* Helse Førde
* Helse Stavanger
* Sjukehusapoteka Vest

 |
| Helse Sør-Øst | 
* Akershus universitetssykehus
* Oslo universitetssykehus
* Sunnaas sykehus
* Sykehuset Innlandet
* Sykehuset Telemark
* Sykehuset i Vestfold
* Sykehuset Østfold
* Sørlandet sykehus
* Vestre Viken
* Sykehusapotekene
* Sykehuspartner

 |
| Felles | 
* Helsetjenestens driftsorganisasjon for nødnett
* Luftambulansetjenesten
* Pasientreiser
* Sykehusbygg
* Sykehusinnkjøp

 |

|  |  |
| --- | --- |
| Oppslagsverk/autoritetsdata | Oslo Byleksikon **·** VIAF **·** ISNI **·** Brønnøysundregistrene
 |